2020. gada 30. jūlijā Rīkojums Nr. 398

Rīgā (prot. Nr. 46 2. §)

**Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi"**

1. Saskaņā ar likuma "Par valsts budžetu 2020. gadam" 52. panta otro daļu pārdalīt finansējumu 3 510 000 *euro* apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Ekonomikas ministrijas budžeta programmu 35.00.00 "Valsts atbalsta programmas" mājokļu pieejamības pasākumiem daudzbērnu ģimenēm.

2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas pārdali atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav iebildusi pret apropriācijas pārdali, veikt apropriācijas pārdali.

4. Ekonomikas ministrijai likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas procesā iesniegt Finanšu ministrijā priekšlikumu finansējuma pārdalei no likumā "Par vidēja termiņa budžeta ietvaru 2020., 2021. un 2022. gadam" budžeta resora "74. Gadskārtējā valsts budžeta izpildes procesā pārdalāmais finansējums" programmai 11.00.00 "Demogrāfijas pasākumi" paredzētā finansējuma mājokļu pieejamības pasākumiem daudzbērnu ģimenēm uz Ekonomikas ministrijas budžeta programmu 35.00.00 "Valsts atbalsta programmas" 2021. un 2022. gadā katru gadu 3 600 000 *euro* apmērā.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Ekonomikas ministrs J. Vitenbergs